בט מידלר

בט מידלר (באנגלית: Bette Midler; נולדה ב-1 בדצמבר 1945) היא שחקנית, קומיקאית, זמרת וסופרת יהודייה-אמריקאית, זוכת ארבעה פרסי גלובוס הזהב, שלושה פרסי אמי, שלושה פרסי גראמי ושני פרסי טוני.

ביוגרפיה
מידלר נולדה בהונולולו שבהוואי להורים יהודים. מנעוריה שאפה להופיע במחזות, וכסטודנטית השתתפה בחוג הדרמטי של הסטודנטים באוניברסיטת הוואי.

לאחר שעברה לניו יורק, הופיעה לראשונה על הבמה המקצוענית במחזה "מיס נפרטיטי רוג'רז". בין 1966 ל-1969 שיחקה בהצגה "כנר על הגג" בברודוויי. ב-1970 החלה להופיע בסאונות לגברים בלבד, שם גם קיבלה את החיבוק מקהל המעריצים הראשון שלה, קהילת ההומוסקסואלים. במהלך הופעתה במועדון "Continental Baths" בניו יורק, פגשה את המוזיקאי בארי מנילו. הוא הציע להפיק את אלבומה הראשון, "The Divine Miss M", שיצא ב-1972. ב-1971 הופיעה באופרת הרוק "Tommy" של להקת "The Who".

ב-1975 זכתה בפרס הטוני על תרומה מיוחדת לברודוויי בעקבות הופעתה בהצגה "Clams on the Half Shell Revue". ב-1978 כיכבה בסרט רוז, על חייה הטרגיים של ג'ניס ג'ופלין, וב-1979 הייתה מועמדת לפרס האוסקר על תפקידה בסרט. בנוסף זכתה בפרס מבקרי הקולנוע כתגלית הנשית של השנה ובשני פרסי "גלובוס הזהב" כתגלית השנה והשחקנית הטובה ביותר בסרט מוזיקלי.

ב-1980 יצא לאקרנים הסרט "טירוף מופלא" המתעד את סיבוב ההופועת שלה בבימוי של מייקל רייצי.

ב-1982 כיכבה בסרט "Jinxed!", שנחל כישלון בקופות. ב-1985 הופיעה בסינגל "We Are the World" עם מיטב אמני ארצות הברית, במטרה לסייע לקורבנות הבצורת באתיופיה שהתרחשה בשנה זו. בשנה זו השתתפה בסרט הקומדיה המצליח "היחפן מבברלי הילס".

ב-1986 כיכבה לצידו של דני דה ויטו בקומדיה "חטיפה נעימה".

ב-1988 הופיעה בסרט "חופים", וזכתה בפרס גראמי על פסקול הסרט, שכלל את הלהיט "Wind Beneath My Wings". גם על שירה "From a Distance", שנתיים מאוחר יותר, קיבלה את פרס גראמי. ב-1990 הופיעה לצד וודי אלן בסרט "תמונות מהקניון", וב-1991 קיבלה מועמדות לאוסקר על סרטה "אתמול, היום ולנצח". בשנות ה-90 הופיעה ב"הוקוס פוקוס", "מועדון האקסיות", "החתן, הכלה וההורים שלה", ועוד. בנוסף הופיעה בגרסה טלוויזיונית למחזמר "Gypsy", על תפקידה קיבלה מועמדות לפרס אמי.

בשנים 2000–2001 כיכבה בתוכנית סיטקום משלה בערוץ CBS, בשם "בט". התוכנית זכתה למדרוג גבוה בתחילה, אך בהמשך נכשלה ושידורה הופסק עוד לפני תום העונה הראשונה.

בשנים 2003–2004 ערכה את מסע ההופעות המצליח "Kiss My Brass" בארצות הברית, וב-2005 המשיכה אותו באוסטרליה. בשנים שלאחר מכן המשיכה להוציא אלבומים ולהופיע, וכן להשתתף בהופעות אורח בסדרות טלוויזיה שונות, לעיתים קרובות בתפקיד עצמה.

בשנת 2007 הופיעה בתפקיד משנה בסרט "כשהיא מצאה אותי", לצד הלן האנט.

בשנת 2008 הופיעה בתפקיד קטן בסרט "הנשים", לצידן של מג ראיין, אנט בנינג ואווה מנדס. בפברואר אותה שנה חתמה חוזה להופיע בקביעות במשך שנתיים באאולם "סיזאר פאלאס" בלאס וגאס.

בשנת 2010 דיבבה את דמותה של קיטי גאלור בסרט האנימציה " כלבים נגד חתולים: נקמתה של קיטי".

בשנת 2012 הופיעה בסרט "מהפכה בבית" לצידו של בילי קריסטל.

באפריל 2013 כיכבה בתיאטראות ברודוויי לראשוונה לאחר כ-40 שנה, ששיחקה בקומדיית היחיד "I'll Eat You Last" (אני אוכל אותך אחרונה).

בשנת 2014 יצא לאור אלובמה, "It’s the Girls", שנכנס היישר למקום השלישי בטבלת המכירות לאחר שמכר ב–40 אלף עותקים בשבוע הראשון בחנויות.

באפריל 2017 החלה לשחק בתפקיד הראשי במחזמר "הלו דולי!". תפקיד עליו זכתה בפרס טוני לשחקנית הטובה ביותר.

בשנת 2019 התארחה בסדרת הטלוויזיה הקומית של רשת נטפליקס "הפוליטיקאי", בתור הדסה גולד.

פילמוגרפיה נבחרת
שמאל|ממוזער|220px|בט מידלר בהקרנת הבכורה של הסרט "רוז", 1979
 שנה סרט תפקיד הערות 1966הוואי 1968 The Detective1969 Goodbye, Columbus 1971 The Thorn הבתולה מרי 1972 Scarecrow in a Garden of Cucumbers 1979רוז מרי רוז פוסטר 1980 "טירוף מופלא" בתפקיד עצמה 1982 בוניטה פרימל 1986היחפן מבוורלי הילס ברברה וויטמןחטיפה נעימה ברברה סטון 1987הנוכל, האוהבת והמאהבת סנדי ברוזינסקי 1988עסקים גדולים סיידי שלטון / סיידי רטליףאוליבר וחבורתו ז'ורז'ט דיבובחופים סיסי בלום 1990סטלה סטלה קלייר 1991תמונות מהקניון דבורה פיפראתמול, היום ולנצח דיקסי ליאונרד 1993הוקוס פוקוס ויניפרד 'ויני' סנדרסון 1995תפוס את שורטי דוריס ספרוןסיינפלדבתפקיד עצמה 1996מועדון האקסיות ברנדה קושמן 1997החתן, הכלה וההורים שלה לילי ליאונרד 1999Get Bruce בתפקיד עצמהפנטזיה 2000 בתפקיד עצמה 2000מי הטביע את מונה? מונה דירליגדולה מהחיים ז'קלין סוזןמה נשים רוצות ד"ר ג'יי.אם. פרקינס2000 - 2001בטבטתפקיד ראשי; 18 פרקים 2002 Divine Secrets of the Ya-Ya Sisterhood 2004נשים מושלמות בובי מרקוביץ' 2007 כשהיא מצאה אותי ברניס גרייבס 2008הנשים ליאה מילר 2010כלבים נגד חתולים - נקמתה של קיטי קיטי גאלור דיבוב 2012 Casting By בתפקיד עצמה סרט תעודהמהפכה בבית Diane Decker 2018פריק שואו מאב, אמא של בילי 2019משפחת אדמס סבתא דיבוב2020להיות גלוריה: חיי בדרכים (אנ') בלה אבצוגקורונה טיים מרים נסלר סרט טלוויזיה של HBO 2022הוקוס פוקוס 2 ויניפרד "ויני" סנדרסון סרט בלעדי של "דיסני+"2023יושבים בברים עם עוגהבניטה2024גדולות מהחיים (אנ')מרילין

דיסקוגרפיה חלקית

קישורים חיצוניים




 ג'ון סוצן, 

הערות שוליים

קטגוריה:אמניות קולומביה רקורדס
קטגוריה:זמרות יהודיות אמריקאיות
קטגוריה:שחקניות קולנוע וטלוויזיה יהודיות אמריקאיות
קטגוריה:זוכות פרס גראמי
קטגוריה:יהודים זוכי פרס גראמי
קטגוריה:זוכי פרס טוני: שחקניות
קטגוריה:זוכי פרס טוני לשם כבוד
קטגוריה:אישים שהונצחו בשדרת הכוכבים של הוליווד: מוזיקה
קטגוריה:זוכי אמי בפריים טיים: הופעה בתוכנית מוזיקלית
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:זוכי פרס גלובוס הזהב: קולנוע: כוכבת השנה
קטגוריה:אגדות דיסני
קטגוריה:בוגרות אוניברסיטת הוואי במנואה
קטגוריה:אמניות וורנר רקורדס
קטגוריה:שחקניות תיאטרון יהודיות אמריקאיות
קטגוריה:סופרות יהודיות אמריקאיות
קטגוריה:מפיקות קולנוע יהודיות אמריקאיות
קטגוריה:מדבבות יהודיות אמריקאיות
קטגוריה:זוכות פרס קריסטל
קטגוריה:אמריקאיות שנולדו ב-1945
קטגוריה:אמריקאים שנולדו ב-1945